Strategia 2021–27
Sujuva apu – Oma elämä

Strategiasuunnitelmaa olivat tekemässä Hetan hallitus, työntekijät ja valtuuston puheenjohtajisto.

Työ aloitettiin 22.–23.10 kehittämispäivillä, minkä lisäksi pidettiin kaksi virtuaalista sessiota. 

Strategia koottiin avoimesti ja rakentavasti keskustellen, ja olemme tyytyväisiä lopputulokseen.

Hetan missio

Heta on olemassa, jotta sen jäsenet pystyvät toimimaan henkilökohtaisen avustajan työnantajana, mikä mahdollistaa heille omannäköisen, yhdenvertaisen ja itsenäisen elämän. 

Hetan tavoitteena on, että avustajapäätöksen saatuaan jäsenten ei tarvitse neuvotella työsuhteen ehdoista kunnan vammaispalvelun eikä avustajien kanssa.

Heta toimii työnantajien äänitorvena yhteiskunnassa ja ajaa heidän etujaan työmarkkinaneuvotteluissa.

Hetan visio

Suomi on viimeistään vuonna 2027 henkilökohtaisen avun mallimaa maailmassa. 

Henkilökohtaisen avun työnantajuus on helppoa ja vaivatonta, koska Hetan neuvonta-, koulutus- ja jäsenpalvelut ovat laadukkaita ja saavutettavia. 

Heta on asiantunteva, arvostettu ja verkostoitunut henkilökohtaisen avun työnantajamallin edistäjä, vammaisvaikuttaja, edunvalvoja ja työehtosopimuskumppani.

Hetan arvot

Vastuullisuus ja oikeudenmukaisuus 
Rohkeus ja avoimuus 
Yhdenvertaisuus ja eettisyys 

Arvot ohjaavat kaikkea Hetan toimintaa niin suhteessa jäseniin, työntekijöihin kuin yhteiskuntaan ja kumppaneihin.

Hetan brändi ja identiteetti

Heta on sekä tuttu että tuntematon.
	
Hetan brändin eteen pitää tehdä töitä, sillä Heta haluaa olla alan paras asiantuntija Suomessa.

Tärkeä osa Hetan brändiä on, että kaikki toiminta on esteetöntä ja saavutettavaa eri tavoin vammaisille.

Strategiset tavoitteet ja tehtävät: jäsenyys

Heta on henkilökohtaisen avun työnantajamallin osaamiskeskus. 

Heta on jäsenilleen näkyvä, helposti lähestyttävä, avoin ja ystävällinen.

Nettisivut ja muut palvelut ovat selkeitä ja saavutettavia. 

Tietoturva on kunnossa. 

Pyritään neuvottelemaan Hetan jäsenmaksu kuntien korvattavaksi.

Selvitetään Kuntaliiton ja kuntien kanssa työnantaja-ajokorttia.

Käännetään TES yhteistyössä JHL:n kanssa ruotsiksi ja englanniksi.

Jäsenmäärä kasvaa, vaikutusmahdollisuudet lisääntyvät ja talous on vakaa.

Strategiset tavoitteet ja tehtävät: hallinto ja talous

Hallituksen, valtuuston ja työntekijöiden keskinäinen työn- ja vastuunjako on selkeä, toiminta avointa ja yhteistyö sujuvaa. 

Palkatun henkilöstön ja luottamushenkilöiden hyvinvointiin panostetaan.

Hetan luottamushenkilöille maksetaan suoritusperusteiset palkkiot. 

Etsitään keinot rahoittaa osa- tai kokopäiväisen toiminnanjohtajan kulut.

Tulonhankintaan ja rahoitukseen etsitään uusia tapoja

Strategiset tavoitteet ja tehtävät: neuvontapalvelut ja muut jäsenpalvelut

HetaHelpin kautta ollaan yhä useamman henkilön tavoitettavissa. Ennaltaehkäisevän neuvonnan määrää lisätään.

Ulkopuolisia asiantuntijoita hyödynnetään neuvonnassa ja laajennetaan yhteistyötä muiden neuvontaa tekevien järjestöjen kanssa. 

Kehitetään uusia neuvonnan muotoja esimerkiksi sosiaaliseen mediaan. 

Tarjotaan vertaistukea, psykososiaalista tukea ja mahdollisuuksia työnantajana kehittymiseen.

STEAn rahoittama Työnantajakumppanit-hanke jatkuu vuoden 2021, ja sille kehitetään jatkoa.  

Strategiset tavoitteet ja tehtävät: viestintä

Viestintä on aktiivista, säännöllistä, avointa, tavoitteellista ja tuloksellista.

Hetan tunnettuus ja arvostus henkilökohtaisen avun työnantajamallin osaajana lisääntyy.

Sähköisiä palveluja käyttävien jäsenten määrä kasvaa merkittävästi.

Viestinnässä käytetään kattavasti ja monipuolisesti some-kanavia.

Hetan materiaaleista ja visuaalisesta ilmeestä tehdään entistäkin saavutettavammat.

Pyritään saamaan artikkeleita henkilökohtaisen avun työnantajuudesta vammaisjärjestöjen lehtiin ja nettisivuille.

Strategiset tavoitteet ja tehtävät: vaikuttamistoiminta
Heta-liiton vaikuttamisen keskeisiä painopisteitä strategiakaudella ovat: 
•	Vammaispalvelulain uudistus 
•	Sote-uudistuksen lainsäädäntö ja toimeenpano 
•	Vammaispalvelun asiakkaan asemaa koskevat uudistukset 
•	Työehtosopimuksen toteutumisen turvaaminen 
•	YK:n vammaissopimuksen tavoitteiden toteutuminen 
Pyritään saamaan Hetasta edustaja vammaispalvelujen käsikirjan toimituskuntaan.
Valmistaudutaan säädöshankkeisiin ja vaikutetaan keskeiseen lainsäädäntöön.
Tehdään aktiivisesti yhteistyötä vammaisjärjestöjen kanssa.

Strategiset tavoitteet ja tehtävät: työmarkkinatoiminta ja kunnat
Nostetaan esille työehtosopimuksen hyötyjä. 
Selvitetään, millaiset vaikutukset työehtosopimuksen yleissitovuudella olisi Hetalle ja sen jäsenille.
Osallistutaan työnantajaliittojen yhteistyöhön.
Tuodaan esiin henkilökohtaisen avun merkitystä työllistävänä alana. 
Tiedotetaan aktiivisesti Kuntaliittoa ja kuntien vammaispalveluja, jotta kunnat osaavat tiedottaa Hetan palveluista uusille työnantajille. 
Selvitetään tarve yleisen, mahdollisesti maksullisen, tietopaketin kehittämiseen kunnille/maakunnille ja muille toimijoille.
Toteutumisen seuranta ja mittarit
•	Jäsenten tyytyväisyys työnantajamalliin ja Hetan tukeen 
•	STEAn rahoitus 
•	Jäsenmäärän kehitys 
•	Työnantajamallin osuus kaikesta henkilökohtaisesta avusta 
•	Henkilöstön ja luottamushenkilöiden vaihtuvuus 
•	Työtekijöiden viihtyvyys 
•	Palvelujen laajuus ja kustannustehokkuus 
•	Vältetyt oikeusriidat 
•	Henkilökohtaisten avustajien työhyvinvointi työnantajamallissa, yhteistyössä esim. TTL:n kanssa